open-index/open-wikipedia-markdown huggingface dataset:
ইউক্লিডীয় জ্যামিতি

[থাম্ব|২৩৬পিক্সেল|[রাফায়েলের আঁকা *[[স্কুওলা দি আতেনে|স্কুল অব দি অ্যাথেন্স]]*–&nbsp;যেখানে একজন গ্রিক গণিতবিদকে মুখ্যরূপে চিত্রায়ন করা হয়েছে। এতে খুব সম্ভবত ইউক্লিড অথবা আর্কিমিডিসকে কম্পাস দিয়ে একটি জ্যামিতিক চিত্র অঙ্কনরত অবস্থায় উপস্থাপন করা হয়েছে।]]

আলেকজান্দ্রিয়ার গ্রিক গণিতবিদ ইউক্লিড জ্যামিতির উপর লেখা তার "এলিমেন্টস" গ্রন্থে যে ধরনের গাণিতিক পদ্ধতির আলোচনা করেছেন সেটাই এখন **ইউক্লিডীয় জ্যামিতি** নামে পরিচিত। ইউক্লিডীয় পদ্ধতি সজ্ঞাতভাবে আবশ্যিক স্বতঃসিদ্ধসমূহের একটি ক্ষুদ্র সেটের অনুমান এবং এসব অনুমান থেকে প্রাপ্ত অন্যান্য অনেক প্রতিজ্ঞা র মত (উপপাদ্য) সিদ্ধান্তের অন্তর্ভুক্ত। যদিও ইউক্লিডের প্রাপ্ত অনেক ফলাফলই তার পূর্বতন গণিতবিদেরা আলোচনা করেছিলেন, তাসত্ত্বেও একটি বিস্তৃত অবরোহী এবং যৌক্তিক পদ্ধতির মধ্যে এসব প্রতিজ্ঞা কীভাবে সন্নিবেশ করা যায় তা ইউক্লিডই প্রথম দেখিয়েছিলেন। **সমতল জ্যামিতি** নিয়ে যাত্রা শুরু করা *এলিমেন্টস* গ্রন্থটি স্বতঃসিদ্ধ ব্যবস্থা এবং গাণিতিক প্রমাণের প্রথম উদাহরণ হিসেবে মাধ্যমিক পর্যায়ের পাঠ্যক্রমের অংশরূপে আজও পড়ানো হয়ে থাকে। এটি ত্রিমাত্রিক ক্ষেত্র ব্যবস্থার কঠিন জ্যামিতির সাথে মানানসই। এলিমেন্টসের বেশিরভাগ আলোচনা থেকে যে ফলাফল পাওয়া যায় জ্যামিতিক ভাষায় তা এখন বীজগণিত ও সংখ্যাতত্ত্ব নামে পরিচিত।

বিগত দুই হাজার বছরেরও বেশি সময় যাবৎ অন্য কোন ধরনের জ্যামিতির আবির্ভাব না ঘটায় "ইউক্লিডীয়" (Euclidean) বিশেষণটি এতদিন অপ্রয়োজনীয় ছিল। সমান্তরাল রেখার স্বীকার্যের ব্যতিক্রমের সম্ভাবনা সত্ত্বেও
ইউক্লিডের অন্যান্য স্বতঃসিদ্ধগুলো সজ্ঞাতভাবে এতটাই অনস্বীকার্য মনে হত যে এগুলোর মাধ্যমে প্রমাণিত যে কোনো উপপাদ্যকে পরমভাবে এমনকি অপার্থিব অর্থেও সত্য বলে গণ্য করা হত। বর্তমান সময়ে স্বতঃসঙ্গত অনেক অ-ইউক্লিডীয় জ্যামিতির দেখা পাওয়া যায় যার প্রথমটি ১৯শ শতকে গোড়ায় আবিষ্কৃত হয়েছে। অ্যালবার্ট আইনস্টাইনের সাধারণ আপেক্ষিকতার তত্ত্বের একটি অন্তর্নিহিত বিষয় হল এই যে, স্বয়ং ভৌত ক্ষেত্র ইউক্লিডীয় নয়। এবং মহাকর্ষীয় ক্ষেত্রের সামর্থ্যের সাপেক্ষে ইউক্লিডীয় স্থান বা ক্ষেত্র কেবল স্বল্প দূরত্বের জন্য ভাল একটি অনুমান।

ইউক্লিডীয় জ্যামিতি হল সংশ্লেষী জ্যামিতির একটি উদাহরণ যেখানে যৌক্তিকভাবেই বিন্দু ও রেখার ন্যায় জ্যামিতিক বস্তুগুলোর মৌলিক ধর্ম বর্ণনাকারী স্বতঃসিদ্ধসমূহ থেকে এটি এদেরকে নির্দেশকারী স্থানাঙ্কের কোন ব্যবহার ব্যতিরেকে এদের প্রতিজ্ঞাসমূহের দিকে অগ্রসর হয়। এটি স্থানাঙ্ক জ্যামিতির বিপরীত যা মধ্যে জ্যামিতিক প্রতিজ্ঞার বীজগাণিতিক সূত্রে অনুবাদে স্থানাঙ্ক ব্যবহার করে।

## তথ্যসূত্র

## গ্রন্থপঞ্জি
* 
* 
* 
*  In 3 vols.: vol. 1 , vol. 2 , vol. 3 . Heath's authoritative translation of Euclid's Elements, plus his extensive historical research and detailed commentary throughout the text.
* 
* 
* 
* 

## বহিঃসংযোগ
* Euclidean geometry
* Plane trigonometry
* Kiran Kedlaya, ''Geometry Unbound''  (a treatment using analytic geometry; PDF format, GFDL licensed)


বিষয়শ্রেণী:প্রাথমিক জ্যামিতি
বিষয়শ্রেণী:গ্রিক উদ্ভাবন
গোয়ালদি মসজিদ

**গোয়ালদীর গায়েবী মসজিদ** বাংলাদেশের সোনারগাঁও এ অবস্থিত একটি প্রাচীন মসজিদ। সুলতান আলাউদ্দীন হোসেন শাহের আমলে মোল্লা হিজাবর খান ১৫১৯ খ্রিষ্টাব্দে এটি নির্মাণ করেন।

## অবস্থান
গোয়ালদীর গায়েবী মসজিদটি বাংলাদেশের রাজধানী ঢাকা শহরের নিকটবর্তী নারায়ণগঞ্জ জেলার সোনারগাঁও-এ অবস্থিত।

## বিবরণ
মসজিদটি এক গম্বুজ বিশিষ্ট। পশ্চিম দেয়ালে তিনটি মেহরাব রয়েছে। ১৯৭৫ সালে বাংলাদেশ সরকারের প্রত্নতত্ত্ব অধিদপ্তর এর রক্ষণাবেক্ষণের দায়িত্ব গ্রহণ করে।


Front view of Goaldi mosque, Sonargaon.jpg|thumb|গোয়ালদি মসজিদের সম্মুখ দৃশ্য, সোনারগাঁও
Historical Goaldi Mosque Isometric view.jpg|thumb|গোয়ালদি মসজিদের আইসোমেট্রিক দৃশ্য
Goaldi mosque, sonargaon.jpg|thumb|গোয়ালদি মসজিদ
Inside of Goaldi mosque, sonargaon.jpg|thumb|গোয়ালদি মসজিদের ভেতরের দৃশ্য
Historical Goaldi Mosque Information Board.jpg|thumb|গোয়ালদি মসজিদের তথ্য বিবরণী



## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা
## তথ্যসূত্র

## বহিঃসংযোগ

*http://www.lonelyplanet.com/bangladesh/dhaka-division/sonargaon/sights/religious-spiritual/goaldi-mosque#ixzz2EaBlojal
*https://web.archive.org/web/20130225164604/http://archnet.org/library/sites/one-site.jsp?site_id=7184
*http://bn.banglapedia.org/index.php?title=গোয়ালদি_মসজিদ

বিষয়শ্রেণী:নারায়ণগঞ্জ জেলার মসজিদ
বিষয়শ্রেণী:নারায়ণগঞ্জ জেলার প্রত্নতাত্ত্বিক স্থাপনা
বিষয়শ্রেণী:সোনারগাঁও উপজেলা
বিষয়শ্রেণী:১৫১৯-এ সম্পন্ন মসজিদ
বিষয়শ্রেণী:বাংলা_সালতানাতের_মসজিদ
টপোগণিত

[right|thumb|[ম্যোবিয়াস ফিতা এমন একটি বস্তু যার কেবল একটি তল ও একটি ধার রয়েছে; এই ধরনের বস্তু ও তার আকৃতি টপোগণিতের অন্যতম আলোচ্য বিষয়]]
**টপোগণিত** () গণিতের একটি শাখা যেখানে জ্যামিতিক বস্তুসমূহের কিছু নির্দিষ্ট ধর্ম আলোচনা করা হয়। টপোগণিতকে সাধারণত জ্যামিতির অধীন একটি শাখা হিসেবে গণ্য করা হয়। একে রাবার-ব্যান্ড জ্যামিতি জাতীয় নামেও মাঝে মাঝে ডাকা হয়। এটিতে এমন সব জ্যামিতিক বস্তু নিয়ে আলোচনা করা হয়, যেগুলি স্থানের বাঁকানো, মোচড়ানোর, বা রূপ পরিবর্তন নির্বিশেষে অপরিবর্তিত থাকে। টপোগণিতে স্থানের বিচ্ছিন্নকরণ এবং দুটি স্বতন্ত্র বিন্দুর উপরিপাতন অনুমোদিত নয়। সাধারণ জ্যামিতিতে পরম অবস্থান, দূরত্ব ও সমান্তরাল রেখা নিয়ে আলোচনা করা হয়; আর টপোগণিতে আপাত অবস্থান ও সাধারণ আকৃতি নিয়ে আলোচনা করা হয়।

## ইতিহাস
[thumb|left|[ক্যোনিগ্‌সবের্গের সাতটি সেতু টপোগণিতের একটি বিখ্যাত সমস্যা]]

বর্তমানের গণিতের যে শাখাটি টপোগণিত নামে পরিচিত, সেটির শুরু হয় জ্যামিতির কিছু প্রশ্নের উত্তর খুঁজতে গিয়ে। *[[ক্যোনিগ্‌সবের্গের সাতটি সেতু|ক্যোনিগ্‌সবের্গের সাতটি সেতুর]]* উপর লেওনার্ড অয়লারের ১৭৩৬ সালে লেখা গবেষণাপত্র টপোগণিতের প্রথমদিকের একটি অবদান হিসেবে পরিগণিত। ১৭৫০ সালের ১৪ নভেম্বর, অয়লার তার এক বন্ধুকে লিখেছিলেন যে তিনি পলিহেড্রনের প্রান্তগুলির গুরুত্ব অনুধাবন করেছেন।  এর ফলে তার পলিহেড্রন সূত্র, V - E+ F = 2 (যেখানে V, E, এবং V যথাক্রমে পলিয়েড্রনের কোণ, প্রান্ত এবং মুখের সংখ্যা নির্দেশ করে),। অনেকই এটিকে টপোলজির জন্মের ইঙ্গিত দিয়ে এই বিশ্লেষণকে প্রথম উপপাদ্য হিসাবে বিবেচনা করে।

"Topologie" পরিভাষাটি জার্মান ভাষায় প্রথম অন্তর্ভুক্ত হয় ১৮৪৭ সালে, যখন ইয়োহান বেনেডিক্ট লিস্টিং তার *ফোরষ্টুডিয়েন ৎসুর টোপোলোগিয়ে* (*Vorstudien zur Topologie*, Vandenhoeck und Ruprecht, Göttingen, pp.&nbsp;67, 1848) নামের গবেষণাপত্রে শব্দটি ব্যবহার করেন।  তবে তার আগেই প্রায় দশ বছর যাবৎ লিস্টিং শব্দটি ব্যক্তিগত যোগাযোগে ব্যবহার করতেন। এর প্রায় চার দশক পরে ১৮৮৩ সালে টপোগণিতের ইংরেজি প্রতিশব্দ "Topology" প্রথম ব্যবহার করা হয় ''নেচার'' গবেষণা পত্রিকায়, পরিমাপভিত্তিক সাধারণ জ্যামিতি থেকে বৈশিষ্ট্যভিত্তিক জ্যামিতিকে আলাদা করে দেখানোর উদ্দেশ্যে ("qualitative geometry from the ordinary geometry in which quantitative relations chiefly are treated")। "টপোগণিতবিদ"-এর ইংরেজি প্রতিশব্দ "topologist" "টপোগণিতের বিশেষজ্ঞ" অর্থে প্রথম ব্যবহার করা হয় ১৯০৫ সালে, *[[স্পেকটেটর]]* ম্যাগাজিন পত্রিকায়।

আধুনিক টপোগণিত গেয়র্গ কান্টর উদ্ভাবিত সেট তত্ত্বের ওপর নির্ভর করে।

অঁরি পোয়াঁকারে ১৮৯৫ সালে *[[আনালিসিস সিতুস (গ্রন্থ)|আনালিসিস সিতুস]]* নামের গ্রন্থে হোমোটপি ও হোমোলজি ধারণাগুলি উপস্থাপন করেন। এগুলি বর্তমানে বীজগাণিতিক টপোগণিতের অংশ হিসেবে গণ্য করা হয়।

ফরাসি গণিতবিদ মোরিস ফ্রেশে ১৯০৬ সালে মেট্রিক জগতের ধারণা উপস্থাপন করেন, যাকে বর্তমানে একটি বিশেষ ধরনের টপোজগৎ বলে গণ্য করা হয়। ১৯১৪ সালে ফেলিক্স হাউসডর্ফ "টপোজগৎ" ("topological space") ধারণাটি উদ্ভাবন করেন এবং বর্তমানে যা হাউসডর্ফ জগৎ নামে পরিচিত, তার সংজ্ঞা দেন। টপোজগতের বর্তমান প্রচলিত সংজ্ঞা হাউসডর্ফ জগৎ গুলির একটি সাধারণীকৃত রূপ; ১৯২২ সালে কাজিমিয়ের্জ কুরাটভ্‌স্কি এই সংজ্ঞা দেন।

## তথ্যসূত্র

### গ্রন্থপুঞ্জি
* 
* 
* 

বিষয়শ্রেণী:টপোগণিত
সমতল জ্যামিতি

থাম্ব|সমতল জ্যামিতি এবং কঠিন বিশ্লেষণাত্মক জ্যামিতি সম্পর্কিত একটি বই
**সমতল জ্যামিতি** () জ্যামিতির একটি প্রাথমিক শাখা যেখানে সমতল পৃষ্ঠ ও সমতল-পৃষ্ঠবিশিষ্ট জ্যামিতিক বস্তু, যেমন ত্রিভুজ, বৃত্ত ইত্যাদি নিয়ে গবেষণা করা হয়। শাখাটি বিখ্যাত গ্রিক গণিতবিদ ইউক্লিডের নামানুসরণে **ইউক্লিডীয় জ্যামিতি** (Euclidean geometry) নামেও পরিচিত। ইউক্লিড প্রথম খ্রিস্টপূর্ব ৪র্থ শতকে এই শাখাটি অধ্যয়ন করেন। তার লেখা *[[ইলিমেন্টস]]* ১৯শ শতকে অ-ইউক্লিডীয় জ্যামিতির আবির্ভাবের পূর্ব পর্যন্ত জ্যামিতির প্রধানতম পাঠ্যপুস্তক হিসেবে গণ্য করা হত এবং এখনো বইটি জ্যামিতির প্রথম পাঠ্য হিসাবে বিবেচিত।

## তথ্যসূত্র

বিষয়শ্রেণী:জ্যামিতি
ঘনপদার্থবিজ্ঞান

thumb|শক্তিস্তর ও ফের্মি স্তর
**ঘনপদার্থবিজ্ঞান** হল পদার্থবিজ্ঞানেরএকটি শাখা যাতে বিভিন্ন ঘন পদার্থের নানা ধর্ম, যেমন অতিপরিবাহিতা, অর্ধপরিবাহিতা, অয়শ্চৌম্বকত্ব ইত্যাদি আলোচিত হয়। পদার্থের ভৌত ধর্ম যেমন দশান্তর ইত্যাদি নিয়ে পদার্থবিজ্ঞানের এই শাখাটিতেই সবচেয়ে গভীর গবেষণা হয়।

## শক্তি স্তর
যেকোন ঘন পদার্থের মধ্যে ইলেক্ট্রনগুলি নানা শক্তিস্তরে বিস্তৃত থাকে। ইলেক্ট্রন একটি ফার্মিয়ন হবার ফলে পাউলির বহিষ্করণ সূত্র অনুসারে একেবারে একই শক্তিস্তরে একটির বেশি ইলেক্ট্রন একসাথে অবস্থান করতে পারে না। অতএব দুটি সমান শক্তির ইলেক্ট্রন সহাবস্থান করলে তাদের শক্তিস্তর একটির বদলে দুটি শক্তি স্তরে বিশ্লিষ্ট হয়ে যায়। কিন্তু ঘন পদার্থের মধ্যে এত বেশি ইলেক্ট্রন সহাবস্থান করে যে তাদের বিশ্লিষ্ট শক্তিস্তরগুলি কাছাকাছি থেকে একটিই প্রশস্ত শক্তিস্তর তৈরি করে যাতে "ব্যান্ড" বলে। 
### ফের্মি স্তর
অর্ধপরিপূর্ণ ব্যান্ডের পরম শুন্য তাপমাত্রায় উচ্চতম অধিকৃত স্তরকে ফের্মি স্তর বলে।
### পরিবহন ব্যান্ড (conduction band)
পরমানুতে অবস্থিত মুক্ত যোজন ইলেক্ট্রন বিদ্যুৎ পরিবহনে অংশগ্রহণ করে ফলে এদেরকে পরিবহন ইলেক্ট্রন বলে। এই ইলেক্ট্রনগুলোর শক্তির পাল্লা বা ব্যান্ডকে পরিবহন ব্যান্ড বলে।এই ব্যান্ডটির মধ্যে যে ইলেকট্রন গুলো ডিলোকালাইজড (Delocalized) বা অনাবদ্ধ অর্থাৎ তারা কোনো একটি বিশেষ কেন্দ্রীণের চারিদিকে আবদ্ধ না থেকে পুরো ঘন পদার্থটির উপর মিলিত ভাবে ছড়িয়ে থাকে)।

### বন্ধন ব্যান্ড (valence band)
#### ধাতব পরিবহণ
#### অর্ধ ধাতব পরিবহণ
##### টানেলিং
#### অধাতব পরিবহণ

## দশান্তর
### প্রথম শ্রেণীর দশান্তর
### দ্বিতীয় শ্রেণীর দশান্তর

বিষয়শ্রেণী:পদার্থবিজ্ঞান
বিষয়শ্রেণী:ঘনীভূত পদার্থের পদার্থবিজ্ঞান
বিষয়শ্রেণী:উপাদান বিজ্ঞান
ত্রাণকর্তা যিশুখ্রিস্ট (মূর্তি)

**ত্রাণকর্তা যিশুখ্রিস্ট** বা **Christ the Redeemer**(,  স্থানীয় ভাষায়: ) ব্রাজিলের, রিউ দি জানেইরুতে যিশু খ্রিস্টের একটি মূর্তি যা বিশ্বের বৃহত্তম আর দেকো মূর্তি হিসেবে বিবেচনা করা হয়। মূর্তিটি তার স্তম্ভের ভিত্তি  ছাড়া,  লম্বা এবং তার দুই পাশে প্রসারিত এক একটি হাতের দৈর্ঘ্য । এটি তিজুকা ফরেস্ট ন্যাশনাল পার্কে শহরকে আড়াল করে রাখা ৭০০ মি (২২৯৬ ফুট) উচ্চতার কর্কোভাদো পাহাড়ের চূড়ায় অবস্থিত। ব্রাজিলীয় খ্রিস্টধর্মের একটি প্রতীক যা রিউ দি জানেইরু এবং ব্রাজিলের জন্য একটি প্রতিমায় পরিণত হয়েছে। এটি ভিতরে ইস্পাতশলাকা জল ব্যবহার করে দৃঢ়ীভূত কংক্রিট ও সোয়াপস্টোন দ্বারা তৈরি করা হয়েছে। এবং একে একজন ফরাসি ভাস্কর পল ল্যান্ডোস্কি ১৯২২ এবং ১৯৩১ মধ্যে নির্মিত করেছিল। এটি বিশ্বের নতুন সপ্তাশ্চর্যের একটি।

## ইতিহাস
কর্কোভাদো উপরে একটি বড় মূর্তিনির্মাণ করার ধারণা প্রথম ১৮৫০ সালে প্রস্তাবিত হয়েছিল, যখন ক্যাথলিক ধর্মযাজক পেড্রো মারিয়া বস একটি বড় ধর্মীয় স্মৃতিস্তম্ভ নির্মাণের জন্য রাজকুমারী ইসাবেলের কাছে আর্থিক সাহায্যের জন্য অনুরোধ করেছিল। যখন ব্রাজিল একটি প্রজাতন্ত্র হয়ে ওঠে তখন গির্জা এবং রাষ্ট্র বিচ্ছেদ আইন প্রয়োগ করা হয়েছিল, তখন রাজকুমারী ইসাবেল কোনো চিন্তা-ভাবনা না করেই ১৮৮৯ সালে এটি বাতিল করেন। পাহাড়ের উপরে একটি ল্যান্ডমার্ক মূর্তির দ্বিতীয় প্রস্তাব ১৯২০ সালে রিও এর ক্যাথলিক সার্কেলরা করেন।

ব্রাজিলের দক্ষিণপূর্ব শহর রিউ দি জানেইরুতে যিশুর এই বিশাল মূর্তিটি রয়েছে। পাহাড়ের চূড়ায় দুই হাত প্রসারিত করে দাড়িয়ে আছেন যিশু। যে পাহাড়টির উপর এর অবস্থান তার নাম কর্কোভাদো। পাহাড়টি উচ্চতা ৭১৩ মিটার বা ২৩৪০ ফুট। যেতে হয় সড়কপথে নয়তো কেবল রেলে চড়ে। মূর্তিটি তৈরি করেছেন ফরাসি ভাস্কর পল ল্যান্ডোস্কি। ১৯২১ সালে তাকে মূর্তিটি তৈরির দায়িত্ব দেয়া হয়। উদ্দেশ্য পর্তুগালের কাছ থেকে স্বাধীনতা লাভের প্রথম শতবার্ষিকী উদ্‌যাপন। ১৯৩১ সালে শেষ হয় এর নির্মানকাজ। গ্রানাইটের তৈরি এই মূর্তিটি ৩০ মিটার বা ১০০ ফুট উঁচু। যে বেদীটির উপর মূর্তিটি স্থাপন করা হয় তারই উচ্চতা ৬ মিটার বা ২০ ফুট। মূর্তিটি এমনভাবে তৈরি করা হয়েছে যেন যিশু তার দুই হাত প্রসারিত করে শহরটিকে আলিঙ্গন করছেন। পাহাড় আর পানি দিয়ে ঘেরা রিও ডি জেনিরো শহরের সবচাইতে দর্শনীয় জায়গাগুলোর মধ্যে এটি অন্যতম।

## তথ্যসূত্র

## বহিঃসংযোগ

*  
* Corcovado Train 
* মানচিত্র 

বিষয়শ্রেণী:পাহাড়ে ভাস্কর্য ও স্মৃতিসৌধ
বিষয়শ্রেণী:ব্রাজিলে পাহাড় ও স্মারক
বিষয়শ্রেণী:১৯৩১-এ সম্পূর্ণ ভবন এবং কাঠামো
বিষয়শ্রেণী:১৯৩১-এর ভাস্কর্য
বিষয়শ্রেণী:যিশুর বিশাল মূর্তি
বিষয়শ্রেণী:কংক্রিট ভাস্কর্য
বিষয়শ্রেণী:আর দেকো ভাস্কর্য ও স্মৃতিসৌধ
বিষয়শ্রেণী:রিউ দি জানেইরুতে (শহর) ভবন এবং কাঠামো
বিষয়শ্রেণী:রিউ দি জানেইরুতে (শহর) দর্শক আকর্ষণ
বিষয়শ্রেণী:মূর্তি তালিকা
বিষয়শ্রেণী:বিশ্বরেকর্ডধারী
খরগোশ

**খরগোশ** হচ্ছে ল্যাগোমর্ফা (*Lagomorpha*) বর্গের লেপোরিডি (*Leporidae*) পরিবারের একটা তৃণভোজী প্রাণী। এদের দুটো ভাগ আছে- বুনো খরগোশ এবং খরগোশ । আমরা অনেকেই প্রায়শই এই দুই দলকে এক করে ফেলি। খরগোশদের দেহের গঠন অপেক্ষাকৃত ছোট আকারের হয়। কান বুনো খরগোশ’দের তুলনায় ছোট ছোট। এরা গাছপালা, ঝোপঝাড় এলাকায় মাটিতে গর্ত খুঁড়ে বসবাস করে। জন্মের সময় খরগোশ শাবক’দের দেহে কোনরকম পশম থাকে না এবং চোখ বন্ধ অবস্থায় থাকে। অন্যদিকে বুনো খরগোশ’দের দেহ বড় আকারের হয়, কান বেশ লম্বা। জন্মের সময় থেকেই এদের গা ভরতি পশম থাকে। চোখ খোলা অবস্থাতেই বুনো খরগোশ শাবকের জন্ম হয়। বাসস্থান নির্বাচনেও এদের খরগোশ’দের সাথে পার্থক্য আছে। আমাদের দেশে অনেক মানুষ বাড়িতে খরগোশ পালন করে থাকে।

## আবাসস্থল
শশক প্রায় সবাই তৃণভূমি এলাকায় বসবাস করে থাকে। তীব্র ঠাণ্ডা এলাকা থেকে অতি উষ্ণ এলাকা পর্যন্ত সর্বত্রই এদের বিস্তৃতি রয়েছে। অবশ্য কেবল মাত্র কুমেরু অঞ্চলে এদের দেখা যায় না। অস্ট্রেলিয়া, নিউজিল্যান্ড এবং আরও কয়েকটি দেশে এরা স্থানীয় বাসিন্দা নয়।  মানুষের মাধ্যমে যে দেশে এদের অনুপ্রবেশ ঘটেছে এবং সেখানে এরা ক্ষতিকর প্রাণী হিসেবে চিহ্নিত হয়ে থাকে। পূর্ব গোলার্ধে এদের প্রজাতি সংখ্যা ২৮, পশ্চিম গোলার্ধে ২৪।

## বৈশিষ্ট্য
খরগোশদের লেজ খাটো, কান লম্বা এবং পিছনের পা লম্বাটে। এরা সামাজিক প্রাণী। অবশ্য "লেপাস" (*Lepus*) গণের খরগোশ অতটা সামাজিক নয়। শিয়াল, বন বিড়াল, কুকুর, বেজি এদের শত্রু।

## তাপমাত্রা
এরা ৩৪° সেলসিয়াস বা ৯৪° ফারেনহাইটের বেশি তাপমাত্রা সহ্য করতে পারে না।
 
## বাণিজ্যিকভাবে পালন
খরগোশ ও বুনো খরগোশ এই দুই শ্রেণীতে বিভক্ত। তবে খামার ভিত্তিতে খরগোশ পালন সহজ ও লাভজনক। মিশর, সুদান, লিবিয়া, আলজেরিয়া, পোল্যান্ড, রাশিয়া, কোরিয়া, জাপান ও চীনে বাণিজ্যিকভাবে খরগোশের খামার রয়েছে। দেশে খরগোশের মাংস অভিজাত শ্রেণীর প্রিয় খাবার।

বাংলাদেশে ১৯৯৮ সালে বাণিজ্যিক ভিত্তিতে প্রথম খরগোশ পালন শুরু হয় মুক্তাগাছার লক্ষীখোলা এলাকায়। বাংলাদেশ কৃষি বিশ্ববিদ্যালয়ের ড.আবিদুর রেজার তত্বাবধানে এবং জেএনডিপির ব্যবস্থাপনায় খরগোশ পালন জনপ্রিয়তা লাভ করে। ৬ মাস বয়সে বাচ্চা দেয় একসাথে কমপক্ষে ৪–৮ টি বাচ্চা দেয়। ৩ মাসে খরগোশের ওজন হয় ১ কেজি বা আরেকটু বেশি।

## খাদ্য
তৃণভোজী খরগোশ এর প্রধান খাবার ঘাস যা প্রতিদিন এর মোট খাবারের ৭০%-৮০% খাওয়াতে হবে একটি খরগোশ প্রতিদিন মাত্র ১৫০ গ্রাম খাবার খায়। পছন্দের খাদ্য দূর্বাঘাস,কলমি শাক তবে কলমি শাক প্রতিদিন দেওয়া যাবে না । সাপ্তাহে ২ দিন সামান্য পরিমাণ দেওয়া যেতে পারে । এরা গাজর খুব ভালোবাসে।

## তথ্যসূত্র

## বহিঃসংযোগ

বিষয়শ্রেণী:লেপোরিড
বিষয়শ্রেণী:খরগোশ
বিষয়শ্রেণী:স্তন্যপায়ীর সাধারণ নাম
বিষয়শ্রেণী:বিশ্বজনীন মেরুদণ্ডী
বিষয়শ্রেণী:বিশ্বজনীন স্তন্যপায়ী
বিষয়শ্রেণী:তৃণভোজী স্তন্যপায়ী প্রাণী
বিভূতিভূষণ (দ্ব্যর্থতা নিরসন)

**বিভূতিভূষণ** একটি নাম; যার দ্বারা বোঝানো হতে পারে -
* বিভূতিভূষণ বন্দ্যোপাধ্যায় - 'পথের পাঁচালী' খ্যাত প্রখ্যাত বাঙালি ঔপন্যাসিক;
* বিভূতিভূষণ মুখোপাধ্যায় - প্রখ্যাত বাঙালি সাহিত্যিক।
সম-অবিচ্ছিন্ন চিত্রণ

:**''টপোগাণিতিক সমতুলতা** এখানে পুনর্নির্দেশ করে।*
[[চিত্র:Mug and Torus morph.gif|thumb|right|একটি কফি মগ ও ডোনাটের মধ্যে অবিচ্ছিন্ন রূপবিকার দেখাচ্ছে যে এরা সম-অবিচ্ছিন্নভাবে চিত্রণযোগ্য।]]
[[গণিত|গণিতের]] [[টপোগণিত]] শাখায় *'সম-অবচ্ছিন্ন চিত্রণ''' (ইংরেজি ভাষায়: Homeomorphism বা Topological isomorphism) বলতে দুইটি টপোজগতের মধ্যে এদের টপোগাণিতিক ধর্মের সাপেক্ষে এক বিশেষ ধরনের সমচিত্রণকে বোঝায়। দুইটি টপোজগতের মধ্যে সম-অবিচ্ছিন্ন চিত্রণ সম্ভব হলে বলা হয়, এই দুইটি সম-অবিচ্ছিন্নভাবে চিত্রণযোগ্য (homeomorphic)। অর্থাৎ টপোগাণিতিক দৃষ্টিকোণ থেকে এরা অভিন্ন।

সাধারণভাবে বলতে গেলে টপোজগৎ হচ্ছে এক ধরনের জ্যামিতিক বস্তু, আর সম-অবিচ্ছিন্ন চিত্রণ হচ্ছে বস্তুটিকে অবিচ্ছিন্নভাবে টেনে-মুচড়ে নতুন আকারের বস্তুতে রূপ দেয়া। সুতরাং একটি বর্গ এবং একটি বৃত্ত সম-অবিচ্ছিন্নভাবে চিত্রণযোগ্য। টপোগণিতবিদদের নিয়ে বহুল প্রচলিত একটি ঠাট্টা আছে যে তারা কফি কাপ থেকে ডোনাট পৃথক করতে পারেন না, কেননা তাত্ত্বিকভাবে একটি ডোনাটকে টেনে মুচড়ে একটি কফি কাপের আকার দেয়া সম্ভব (ছবিতে দেখুন)।

## তথ্যসূত্র

বিষয়শ্রেণী:টপোগণিত
বিষয়শ্রেণী:ফাংশন ও ম্যাপিং
ব্রিটিশ জাদুঘর

**ব্রিটিশ মিউজিয়াম** যুক্তরাজ্যের লন্ডনের ব্লুমসবারি এলাকায় অবস্থিত মানুষের ইতিহাস এবং সংস্কৃতির একটি জাদুঘর, যা বিশ্বের সবচেয়ে বড় জাদুঘরগুলোর মধ্যে অন্যতম একটি জাদুঘর। বিশ্বের সব অঞ্চলের মানুষের সাংস্কৃতির শুরু থেকে বর্তমান পর্যন্ত, প্রায় ১৩ মিলিয়ন নিদর্শন এই জাদুঘরে সংরক্ষিত আছে। জাদুঘরের শুরু থেকে বর্তমান পর্যন্ত মানব সংস্কৃতির নথিপত্র এখানে সংরক্ষিত আছে। বর্তমানে অনেক মানুষ এখানে নিজের অবসর সময়ে ভ্রমণ করতে যায়।

জাদুঘরটি ১৭৫৩ সালে প্রতিষ্ঠিত হয়েছিল, যা মূলত অ্যাংলো-আইরিশ চিকিৎসক এবং বিজ্ঞানী স্যার হ্যান্স স্লোয়েনের সংগ্রহের উপর ভিত্তি করে।  এটি প্রথম জনসাধারণের জন্য উন্মুক্ত হয়েছিল ১৭৫৯ সালে মন্টাগু হাউসে। পরবর্তী ২৫০ বছরে যাদুঘরের সম্প্রসারণ হয় মূলত ব্রিটিশ উপনিবেশের ফলস্বরূপ এবং এর ফলে বেশ কয়েকটি শাখা প্রতিষ্ঠান প্রতিষ্ঠিত হয়েছিল। প্রথম হয়েছিল ১৮৮১ সালে প্রাকৃতিক ইতিহাস জাদুঘর।

১৯৭৩ সালে, ব্রিটিশ লাইব্রেরি অ্যাক্ট ব্রিটিশ মিউজিয়াম থেকে লাইব্রেরি বিভাগকে বিচ্ছিন্ন করে, কিন্তু এটি ১৯৯৭ সাল পর্যন্ত জাদুঘর হিসাবে একই রিডিং রুম এবং বিল্ডিং-এ বর্তমানে আলাদা করা ব্রিটিশ লাইব্রেরি হোস্ট করতে থাকে। জাদুঘরটি একটি অ-বিভাগীয়। আধুনিকতা, সংস্কৃতি, মিডিয়া এবং খেলাধুলার জন্য বিভাগ দ্বারা স্পনসর করা পাবলিক বডি, এবং যুক্তরাজ্যের সমস্ত জাতীয় জাদুঘরের মতো এটি ঋণ প্রদর্শনী ব্যতীত কোনও ভর্তি ফি নেয় না।

## ইতিহাস
thumb|upright|স্যার হ্যান্স স্লোয়েন

ব্রিটিশ মিউজিয়াম স্থাপিত হয় ১৭৫৩ সালে। পদার্থবিজ্ঞানী স্যার হ্যান্স স্লোয়েনের সংগৃহীত জিনিসপত্রের উপর ভিত্তি করেই এই জাদুঘরটি শুরুতে গড়ে উঠে। ব্লুমসবারি, মন্টাগু হাউজে স্থাপিত জাদুঘরটি জনসাধারনের জন্য উন্মুক্ত করে দেয়া হয় ১৭৫৯ সালের ১৫ জানুয়ারি।

স্যার হ্যান্স ৭১ হাজারের বেশি বস্তু সামগ্রী সংগ্রহ করে জাদুঘরটিতে প্রদান করেছিলেন। এদের মধ্যে ৪০ হাজারের বেশি ছিল পুস্তক, ৭ হাজার পান্ডুলিপি, ৩৩৭ প্রজাতির উদ্ভিদ দেহাবশেষসহ মিশর, গ্রীস, রোম, ভারত ও আমেরিকা থেকে সংগৃহীত বস্তু ও প্রত্ন সামগ্রী।

## গ্যালারি

File:The North Prospect of Mountague House JamesSimonc1715.jpg|মন্টাগু হাউজ,ব্লুমসবারি
File:British museum entrance.jpg|জাদুঘরে প্রবেশপথ
File:BM; 'MF' RM1 - The King's Library, Enlightenment 1 'Discovering the world in the 18th Century ~ View South.jpg|কিংস লাইব্রেরি
File:British Museum Reading Room Panorama Feb 2006.jpg|রিডিং রুম
File:BM, AES Egyptian Sculpture (Room 4), View North.3.JPG| রুম ৪- মিশরীয় স্থাপনা


## তথ্যসূত্র

## বহিঃসংযোগ
* অফিসিয়াল ওয়েবসাইট
* জাদুঘর সংশ্লিষ্ট দিনপঞ্জিকা

বিষয়শ্রেণী:যুক্তরাজ্যের জাদুঘর
বিষয়শ্রেণী:ব্রিটিশ মিউজিয়াম
বাকিংহাম প্রাসাদ

[350px|thumb|বাকিংহাম প্রাসাদ এবং [ভিক্টোরিয়া মেমোরিয়াল (লন্ডন)|ভিক্টোরিয়া মেমোরিয়াল। অট্টালিকাটির সম্মুখভাগ ১৮৫০ সালে প্রতিষ্ঠা করেন এডোয়ার্ড ব্লোর, পশ্চিম কেল্লাটি ১৯১৩ সালে পুনরায় নকশা করেছিলেন স্যার এস্টোন ওয়েব্‌]]

**বাকিংহাম প্রাসাদ** ব্রিটিশ রাজ পরিবারের লন্ডনের বাসস্থান এবং বর্তমানে পৃথিবীতে বিদ্যমান বৃহত্তম রাজকীয় প্রাসাদ। প্রসাদটি রাজ পরিবারের বিভিন্ন রাজকীয় অনুষ্ঠান অবসরকালীন বিনোদনের জন্য নির্মিত হয়েছিল, বর্তমানে এটি একটি পর্যটক আকর্ষণ। নির্মাণ কালে প্রাসাদটির নাম ছিল বাকিংহাম হাউজ। এটি ১৭০৩ সালে বাকিংহামের ডিউক জন শেফিল্ডের জন্য নির্মাণ করা হয়েছিল, পরবর্তীতে রাজা তৃতীয় জর্জ ১৭৬২ সালে তার ব্যক্তিগত বাসভবন হিসেবে এটি অধিকৃত করেন। পরবর্তী ৭৫ বছরে এটি আরও সম্প্রসারণ করা হয়। সম্প্রসারণের মূল দায়িত্ব পালন করেন স্থপতি জন ন্যাশ ও এডওয়ার্ড ব্লোর। তারা রাজদরবারের চারপাশে তিনটি শাখা নির্মাণ করেন। বাকিংহাম প্রাসাদ সর্বশেষ ১৮৩৭ সালে রাণী ভিক্টোরিয়ার সিংহাসন আরোহণ কালে ব্রিটিশ রাজ পরিবারের রাজকীয় কাজে ব্যবহৃত হয়েছিল। সর্বশেষ কাঠামোগত সম্প্রসারণ হয়েছিল ভিক্টোরীয় যুগে।

## তথ্যসূত্র

## অন্যান্য সূত্রসমূহ
* Blaikie, Thomas (2002). *You look awfully like the Queen: Wit and Wisdom from the House of Windsor*. London: Harper Collins. .
* Harris, John; de Bellaigue, Geoffrey; & Miller, Oliver (1968). *Buckingham Palace*. London:Nelson. 
* Hedley, Olwen (1971) *The Pictorial History of Buckingham Palace*. Pitkin, 
* Nash, Roy (1980). *Buckingham Palace: The Place and the People*. London: Macdonald Futura. 
* Robinson, John Martin (1999). *Buckingham Palace*. Published by The Royal Collection, St. James's Palace, London .
* Williams, Neville (1971). *Royal Homes*. Lutterworth Press. .
* Woodham-Smith, Cecil (1973). *Queen Victoria* *(vol 1)* Hamish Hamilton Ltd.
* Wright, Patricia (1999; first published 1996). *The Strange History of Buckingham Palace*. Stroud, Gloucs.: Sutton Publishing Ltd. 

## বহিঃসংযোগ

* Buckingham Palace , official site
* Account of Buckingham Palace, with prints of Arlington House and Buckingham House , from Edward Walford, *Old and New London*, Vol 4, Chap. VI (1878)
* Account of the acquisition of the Manor of Ebury , from F.H.W. Sheppard (ed.), *Survey of London*, vol. 39, "The Grosvenor Estate in Mayfair", part 1 (1977)

বিষয়শ্রেণী:ইংল্যান্ডের প্রাসাদ
বিষয়শ্রেণী:ওয়েস্টমিনস্টারের দর্শনীয় স্থান
বিষয়শ্রেণী:১৭০৩-এ সম্পন্ন বাড়ি
ক্রিস্টোফার সি ক্রাফ্‌ট, জুনিয়র

**ক্রিস্টোফার কলাম্বাস ক্রাফ্‌ট, জুনিয়র** একজন অবসরপ্রাপ্ত নাসা প্রকৌশলী এবং ব্যবস্থাপক। কিস্টোফার ক্রাফ্‌টকে নাসার মহকাশ অভিযান প্রকল্পসমূহ পরিচালনার অগ্রদূত হিসেবে চিহ্নিত করা হয়। মূলত তার উদ্যোগেই মার্কিন মহাকাশ প্রকল্পগুলো এতোটা গতিশীলতা অর্জন করতে পেরেছে।

১৯৪৪ খ্রিষ্টাব্দে ভার্জিনিয়া টেক থেকে স্নাতক ডিগ্রী লাভের পর তৎকালীন ন্যাশনাল অ্যাডভাইজরি কমিটি ফর অ্যারোনটিক্‌স (নাকা) তাকে ভাড়া করে নিয়ে গিয়েছিল। এই প্রতিষ্ঠানটিই পবর্তীতে নাসা (ন্যাশনাল অ্যারোনটিক্‌স অ্যান্ড স্পেস অ্যাডমিনিস্ট্রেশন) হিসেবে আত্মপ্রকাশ করে। এক যুগেরও বেশি সময় ধরে অ্যারোনটিক্‌স বিষয়ক গবেষণা পরিচালনার পর ১৯৫৮ সালে তাকে স্পেস টাস্ক গ্রুপে যোগ দেওয়ার জন্য আহ্বান জানানো হয়। এই গ্রুপটি মহাশূন্যে মানুষ পাঠানোর প্রথম মার্কিন পরিকল্পনা বাস্তবায়ন করেছিল। মহাশূন্যযান উড্ডয়নের পরিকল্পনা ও পরিচালনার কাজে দীর্ঘ সময় জড়িত থাকার সুবাদে ক্রাফ্‌ট নাসার প্রথম *ফ্লাইট পরিচালকের* মর্যাদা লাভ করেছিলেন। অনেক ঐতিহাসিক মহাশূন্য অভিযানের সময় তিনি নাসায় এই পদে কর্মরত ছিলেন। এর মধ্যে রয়েছে আমেরিকার প্রথম মহাশূন্য উড্ডয়নের অভিযান, কক্ষপথে প্রথম ফ্লাইট এবং প্রথম মহাশূন্যে হাঁটার অভিযান।প্রথম ১৯৭৮ সালে স্পেস স্যাটেল নামে তিনি উপস্থাপন করে।

## তথ্যসূত্র

বিষয়শ্রেণী:নাসা ব্যক্তিত্ব
বিষয়শ্রেণী:১৯২৪-এ জন্ম
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:২০১৯-এ মৃত্যু
কৈলাস পর্বত

**কৈলাস পর্বত** বা **কৈলাস** () হলো গণচীনের তিব্বত স্বায়ত্তশাসিত ম্ঙ্গা'-রিস অঞ্চলের একটি পর্বত। এটি গাংদিসে পর্বতের চূড়া যা তিব্বতের হিমালয় পর্বতমালার একটি অংশ। এটি এশিয়ার সিন্ধু, শতদ্রু, ব্রহ্মপুত্র প্রভৃতি নদীর উৎপত্তি স্থান। এর নিকটে মানস সরোবর ও রাক্ষসতাল অবস্থিত।

হিন্দু, বৌদ্ধ, জৈন এবং বন ধর্মে কৈলাস পবিত্র স্থান। ভারত, তিব্বত, নেপাল সহ অন্যান্য দেশ থেকে তীর্থযাত্রীরা পর্বতকে পূজা করতে আসেন।
## ভূতত্ত্ব

কৈলাস পর্বত এবং সিন্ধু হেডওয়াটার এলাকার আশেপাশের অঞ্চলটি রূপান্তরিত  পূর্ববর্তী-খড়িময় থেকে মধ্য-সিনোজোয়িক পাললিক শিলার বিস্তৃত ভূ-চ্যুতি দ্বারা টাইপ করা যা আগ্নেয় সেনোজোয়িক গ্র্যানিটিক শিলা দ্বারা অনুপ্রবেশ করা হয়েছে। পর্বত কৈলাস বৃহৎ গ্রানাইট তলদেশ দ্বারা সমর্থিত মেটাসেডিমেন্টারি ছাদের দুল বলে মনে হচ্ছে। সেনোজোয়িক শিলাগুলি টেথিস সামুদ্রিক ভূত্বকের পূর্বে জমা হওয়া অফশোর সামুদ্রিক চুনাপাথরের প্রতিনিধিত্ব করে।
ভারত ও এশিয়া মহাদেশের মধ্যে সংঘর্ষের আগে টেথিস মহাসাগরীয় ভূত্বকের অধীন হওয়ার সময় এই পলি এশিয়া ব্লকের দক্ষিণ প্রান্তে জমা হয়েছিল।

## ধর্মীয় তাৎপর্য
### হিন্দুধর্মে

হিন্দুধর্মে, পর্বতটি ঐতিহ্যগতভাবে শিবের বাসস্থান হিসেবে স্বীকৃত, যিনি সেখানে তাঁর সহধর্মিণী দেবী পার্বতী এবং তাদের সন্তান গণেশ ও কার্তিকেয়ের সাথে বসবাস করেন।

মহাকাব্য রামায়ণের উত্তরকাণ্ড বিভাগে, বলা হয়েছে যে রাবণ শিবের বিরুদ্ধে প্রতিশোধ হিসেবে কৈলাস পর্বতকে উপড়ে ফেলার চেষ্টা করেছিলেন। তখন মহাদেব রাবণকে মাঝখানে আটকে তার ডান বুড়ো আঙুলটি পাহাড়ের উপরে চেপেছিলেন । কৈলাস পর্বতে উপবিষ্ট থাকাকালীন শিবের এই প্রতিনিধিত্বকে রাবণানুগ্রহ (রাবণের প্রতি অনুগ্রহ দেখানো রূপ) নামেও উল্লেখ করা হয়। ইলোরার কৈলাশ মন্দির -এ এর প্রতিকৃতি খোদাই করা আছে।

মহাকাব্য মহাভারত অনুসারে, বলা হয় যে পাণ্ডব ভাইরা তাদের স্ত্রী দ্রৌপদীর সাথে তাদের মুক্তির পথে কৈলাস পর্বতের চূড়ায় ট্রেক করেছিলেন, কারণ এটি দেবদের স্বর্গের প্রবেশদ্বার হিসাবে বিবেচিত হয়।

পাহাড়ের বিষ্ণুপুরাণের বর্ণনায় বলা হয়েছে যে এর চারটি মুখ স্ফটিক, পদ্মরাগমণি, সোনা এবং রাজপট্ট দিয়ে তৈরি। এটি বিশ্বের একটি স্তম্ভ এবং এটি পদ্মের প্রতীক ছয়টি পর্বতশ্রেণীর কেন্দ্রস্থলে অবস্থিত। বিষ্ণুপুরাণ শিবকে পদ্মের অবস্থানে বসা, পর্বতের সীমানার মধ্যে গভীর ধ্যানে নিযুক্ত এবং চিরস্থায়ী আনন্দের অবস্থায় সম্পূর্ণরূপে নিমগ্ন হওয়ার কথা বলে।

### জৈনধর্মে

জৈন ধর্মগ্রন্থ অনুসারে, অষ্টপদ হল সেই স্থান যেখানে প্রথম জৈন তীর্থংকর, ঋষভনাথ নির্বাণ বা মোক্ষ লাভ করেছিলেন। জৈন ঐতিহ্যে, এটা বিশ্বাস করা হয় যে ঋষভনাথ নির্বাণ লাভ করার পর, তার পুত্র সম্রাট ভরত সেখানে ২৪জন তীর্থংকরের তিনটি স্তূপ এবং চব্বিশটি মন্দির নির্মাণ করেছিলেন এবং তাদের মূর্তিগুলি মূল্যবান পাথর দিয়ে খচিত হয়েছিল এবং এর নামকরণ করেছিলেন সিংহনিষ্ধা।

নির্বাণ কাণ্ডের অষ্টপদ উল্লেখ করে।

### বৌদ্ধধর্মে

## তথ্যসূত্র

## বহিঃসংযোগ

বিষয়শ্রেণী:পবিত্র পর্বত
বিষয়শ্রেণী:হিমালয় পর্বতমালা
বিষয়শ্রেণী:তিব্বতের পর্বত
বিষয়শ্রেণী:চীনের হিন্দু তীর্থস্থান
বিষয়শ্রেণী:হিন্দু তন্ত্র
বিষয়শ্রেণী:হিন্দুধর্মে পর্বত
মুমতাজ মহল

**মুমতাজ মহল** সাধারণ ডাকনাম **আরজুমান্দ বানু বেগম** (ফার্সি: **ﻣﻤﺘﺎﺯ ﻣﺤﻞ**; উচ্চারণ//; অর্থ "প্রাসাদের অলঙ্কার"), যিনি ভারতের আগ্রায় ১৫৯৩ খ্রিষ্টাব্দের ২৯ অক্টোবর জন্মগ্রহণ করেন। তার পিতা ছিলেন পারস্যের মহানুভব আবদুল হাসান আসাফ খান, যিনি সম্রাট জাহাঙ্গীরের স্ত্রী নূর জাহানের ভাই। মুমতাজ ইসলাম ধর্মে বিশ্বাসী ছিলেন। তার বিয়ে হয়েছিল মাত্র ১৯ বছর বয়সে মে ১০, ১৬১২ খ্রিষ্টাব্দে যুবরাজ খুর্‌রম এর সাথে, যিনি পরবর্তীকালে মুঘল সম্রাট শাহ জাহান (প্রথম) নামে *তাখ্‌ত ই তাউস* বা *ময়ূর সিংহাসনে* বসেন। মুমতাজ শাহ জাহানের প্রথম স্ত্রী ছিলেন এবং তিনি শাহ জাহানের পছন্দের ছিলেন। মুমতাজ মৃত্যুবরণ করেন ডেক্কান বর্তমানে মধ্যপ্রদেশের অন্তর্গত বুরহানপুরে জুন ১৭, ১৬৩১ খ্রিষ্টাব্দে তার চতুর্দশ সন্তান জন্মদানের সময়, এক কন্যা সন্তান জন্ম দিয়েছিলেন নাম রাখা হয়েছিল গৌহর বেগম। মৃত্যুর পর মুমতাজকে সমাহিত করা হয়েছিল আগ্রার তাজ মহলে। মমতাজ তার ফুফু নূরজাহানের মতোই অসামান্য রূপ ও গুণের অধিকারিণী ছিলেন। তিঁনি তাঁর সৌন্দর্যের মায়ায় সম্রাট শাহজাহানকে আবদ্ধ করেছিলেন। তাজমহল তাঁর স্ত্রীর প্রতি এক অসাধারণ প্রেমেরই প্রতীক।

## চিত্রশালা
250px|right|thumb|মুমতাজ মহল, আঁকা ছবি
250px|right|thumb|তাজ মহল

## তথ্যসূত্র

বিষয়শ্রেণী:ভারতের ইতিহাস
বিষয়শ্রেণী:শাহ জাহানের স্ত্রীগণ
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:সন্তান জন্মদানকালে মৃত্যু
বিষয়শ্রেণী:১৫৯৩-এ জন্ম
বিষয়শ্রেণী:১৬৩১-এ মৃত্যু
বিষয়শ্রেণী:ভারতীয় শিয়া মুসলিম
বিষয়শ্রেণী:আগ্রার ব্যক্তি
বিষয়শ্রেণী:১৬শ শতাব্দীর ভারতীয় নারী
বিষয়শ্রেণী:ইরানি বংশোদ্ভূত ভারতীয় ব্যক্তি
বিষয়শ্রেণী:তাজমহল
ভিলহেল্ম শিকার্ড

thumb|frame|ভিলহেল্ম শিকার্ড
**ভিলহেল্ম শিকার্ড** () (হেরেনবের্গ, ২২শে এপ্রিল, ১৫৯২ – ট্যুবিঙেন, ২৩শে অক্টোবর, ১৬৩৫) একজন জার্মান বহুশাস্ত্রজ্ঞ। ধারণা করা হয় শিকার্ডই প্রথম ১৬২৩ সালে একটি যান্ত্রিক ক্যালকুলেটর তথা আদিতম কম্পিউটার তৈরি করেন।

শিকার্ড জার্মানির হেরেনবের্গে জন্মগ্রহণ করেন। সমসাময়িকেরা তার যন্ত্রের নাম দিয়েছিল *দ্রুতি ঘড়ি*। ব্লেজ পাসকালের পাসকালাইন ক্যালকুলেটর এবং গটফ্রিড লাইবনিৎসের তৈরি ক্যালকুলেটরের ২০ বছর আগে শিকার্ড এই ক্যালকুলেটর বানান। ইয়োহানেস কেপলারের কাছে শিকার্ডের লেখা চিঠিগুলিতে যন্ত্রটি ব্যবহার করে কীভাবে জ্যোতির্বৈজ্ঞানিক সারণি গণনা করতে হয়, তার বিবরণ আছে। শিকার্ডের যন্ত্রটি ছয় অঙ্কের সংখ্যা যোগ ও বিয়োগ করতে পারত এবং ওভারফ্লো হলে বেল বাজাত। আরও জটিল গণনার জন্য যন্ত্রটির সাথে নেপিয়ারের দন্ডসমূহের একটি সেট সংযুক্ত ছিল। শিকার্ডের যন্ত্রের ডিজাইন তার মৃত্যুর পর হারিয়ে গেলেও ১৯শ শতকে এটি খুঁজে পাওয়া যায় এবং ১৯৬০ সালে যন্ত্রটির একটি কর্মক্ষম অনুকৃতি আবার তৈরি করা হয়।

তবে শিকার্ডের যন্ত্রটি প্রোগ্রামযোগ্য ছিল না। আরও ২০০ বছর পর ১৮২০-এর দশকে চার্লস ব্যাবেজ প্রথম প্রোগ্রামযোগ্য কম্পিউটারের "ডিজাইন" তৈরি করেন। আর তারও একশ বছর ১৯৪১ সালে কনরাড ৎসুজে প্রথম কর্মক্ষম প্রোগ্রামযোগ্য কম্পিউটার তৈরি করেন।

## টুকিটাকি
* চাঁদের শিকার্ড জ্বালামুখ শিকার্ডের নামে নামকরণ করা হয়েছে।

## বহিঃসংযোগ
* 
* Wilhelm Schickard, father of the computer age Juergen Schmidhuber
* Computer history speedup since 1623

বিষয়শ্রেণী:১৫৯২-এ জন্ম
বিষয়শ্রেণী:১৬৩৫-এ মৃত্যু
বিষয়শ্রেণী:কম্পিউটিং অগ্রদূত
ইলেকট্রনিক বর্তনী

থাম্ব|alt=ইলেকট্রনিক বর্তনীর চিত্র|ইলেক্ট্রনিক বর্তনী

**ইলেকট্রনিক বর্তনী** হচ্ছে একধরনের তড়িৎ বর্তনী যাতে সক্রিয় ইলেকট্রনীয় যন্ত্রাংশ যেমন রোধক (রেজিস্টর), ধারক (ক্যাপাসিটর), আবেশক (ইনডাক্টর), দ্বিতড়িৎদ্বার (ডায়োড) ও ট্রানজিস্টর বিদ্যমান। এগুলি তার বা পরিবাহী রেখা (ট্রেস) দ্বারা সংযুক্ত থাকে যেগুলির ভেতর দিয়ে তড়িৎ প্রবাহিত হতে পারে। কোনও বৈদ্যুতিক বর্তনীতে কমপক্ষে একটি সক্রিয়া উপাদান থাকলে সাধারণত সেটিকে বৈদ্যুতিক বর্তনীর পরিবর্তে ইলেকট্রনীয় বর্তনী নামে ডাকা হয়। উপাদান ও তারের সংযোগের দ্বারা বিভিন্ন সরল ও জটিল ক্রিয়া সম্পাদন করা সম্ভব হয়। যেমন কোনও সংকেতকে বিবর্ধিত করা, পরিগণনা সম্পাদন করা, উপাত্ত স্থানান্তর করা, ইত্যাদি।

ইলেকট্রনীয় বর্তনীগুলির বিচ্ছিন্ন উপাদানগুলিকে একটি একটি করে তারের অংশ দিয়ে সংযুক্ত করে বর্তনী নির্মাণ করা সম্ভব হলেও বর্তমানে শিলালোকচিত্রণ কৌশলের দ্বারা একটি বহু-পরতবিশিষ্ট অধোস্তরে আন্তঃসংযোগ সৃষ্টি করে (একটি মুদ্রিত বর্তনী ফলক) এবং উপাদানগুলিকে ঐ আন্তঃসংযোগগুলির সাথে ঝালাই করে দেওয়াই অধিক প্রচলিত। একটি সমন্বিত বর্তনীতে উপাদান ও আন্তঃসংযোগগুলি একই অধোস্তরে গঠন করা হয়। সাধারণত এই অধোস্তরটি একটি খাদযুক্ত সিলিকন জাতীয় অর্ধপরিবাহী বা কদাচিৎ গ্যালিয়াম আর্সেনাইড দিয়ে তৈরি হয়।

একটি ইলেকট্রনীয় বর্তনীকে সাধারণত অ্যানালগ বর্তনী, ডিজিটাল বর্তনী বা মিশ্র-সংকেত বর্তনী (অ্যানালগ ও ডিজিটাল বর্তনীর সমন্বিত রূপ) হিসেবে শ্রেণীবদ্ধ করা যায়। ইলেকট্রনীয় বর্তনীগুলিতে সবচেয়ে ব্যাপকরূপে ব্যবহৃত অর্ধপরিবাহী সাধনীটি হল মসফেট (ধাতব অক্সাইড-অর্ধপরিবাহী ক্ষেত্র-ক্রিয়া ট্রানজিস্টর)

## তথ্যসূত্র


বিষয়শ্রেণী:ইলেকট্রনিক্স
বিষয়শ্রেণী:ইলেকট্রনিক প্রকৌশল
বিষয়শ্রেণী:বিদ্যুৎ
কেনেডি স্পেস সেন্টার

300px|thumb|right|কেনেডি স্পেস সেন্টার দর্শনার্থী কেন্দ্রে প্রবেশের মূল দরজা, জুলাই ২০০৬
thumb|right|300px|মেরিট আইল্যান্ড এবং কেনেডি স্পেস সেন্টারকে মানচিত্রে সাদা রঙ্গে দেখান হয়েছে
নাসা জন এফ কেনেডি স্পেস সেন্টারটি ফ্লোরিডার টিটাসভিল (Titusville) শহরের পাশে আটলান্টিক উপকূলে মেরিট আইল্যান্ড (Merritt Island) নামক একটি দ্বীপে অবস্থিত। এই স্পেস সেন্টার থেকে নাসার নভোযান উৎক্ষেপণ করা হয় এবং এখানে সে সুবিধা রয়েছে। এখানে একটি দর্শনার্থী কেন্দ্র এবং স্পেস সেন্টারের মূল অংশে বাস ভ্রমণের ব্যবস্থা রয়েছে, যা ফ্লোরিডা ভ্রমণে আসা প্রচুর পযর্টককে এ স্থানটি দর্শনে আকৃষ্ট করছে।

কেনেডি স্পেস সেন্টার জ্যাকসনভিল এবং মিয়ামির মধ্যে ফ্লোরিডায় রয়েছে। সাইটটি মেরিট আইল্যান্ডে এবং ২১৯ বর্গ মাইল জুড়ে রয়েছে। কেন্দ্রের সুরক্ষা নিশ্চিত করার জন্য মেরিট দ্বীপ  (Merritt Island) একটি সীমাবদ্ধ অঞ্চল। এ কারণে দ্বীপটি একটি গুরুত্বপূর্ণ বন্যপ্রাণী অভয়ারণ্যে পরিণত হয়েছে। মেরিট আইল্যান্ডের ১০ শতাংশেরও কম অংশ নাসার দখলে থাকায় অবশিষ্ট অঞ্চলটি এখন বিপন্ন ফ্লোরিডা প্যান্থার এবং আইকনিক টাকের ঈগলসহ বিভিন্ন প্রাণীর প্রজাতির আবাসস্থল।

একসময় শিকার ও কীটনাশকের কারণে বিলুপ্তির ঝুঁকির মধ্যে, টাক ঈগল এখন উত্তর আমেরিকার বেশিরভাগ অংশে সমৃদ্ধ হচ্ছে। ১৯৭০-এর দশকে বিপন্ন প্রজাতির আইনের আওতায় সুরক্ষিত প্রথম প্রজাতির মধ্যে একটি আমেরিকার জাতীয় প্রতীক এখন।

## তথ্যসূত্র

## বহিঃসংযোগ

* Kennedy Space Center Home Page
* CCAFS Space and Missile Museum
* Titusville Area Chamber of Commerce Home Page
* Visitor Complex Home Page
* Astronauts Memorial Foundation Home Page
* John F. Kennedy Space Center from Encyclopedia Astronautica

বিষয়শ্রেণী:মার্কিন মহাকাশ গবেষণা কেন্দ্র
বিষয়শ্রেণী:কেনেডি স্পেস সেন্টার
বিষয়শ্রেণী:নাসার বিশেষ উদ্দেশ্যসাধক কেন্দ্র
বিষয়শ্রেণী:মার্কিন যুক্তরাষ্ট্র রকেট উৎক্ষেপণ স্থান
রবার্ট মরিসন ম্যাকাইভার

**রবার্ট মরিসন ম্যাকাইভার** (এপ্রিল ১৭, ১৮৮২ - জুন ১৫, ১৯৭০) একজন স্কটীয় বংশোদ্ভূত মার্কিন সমাজবিজ্ঞানী। তিনি আমেরিকান সোসিয়োলজিক্যাল অ্যাসোসিয়েশনের সভাপতি নির্বাচিত হয়েছিলেন।

## ব্যক্তিগত জীবন
তিনি লুইস দ্বীপের স্টর্নোওয়ে শহরের নর্থ ব্রিচ স্ট্রিটে জন্মগ্রহণ করেন। তার বাবা ডোনাল্ড ম্যাকাইভার ছিলেন একজন বনিক।

তিনি নিউইয়র্ক সিটিতে মৃত্যুবরণ করেন।
## শিক্ষা
তিনি এডিনবার্গ বিশ্ববিদ্যালয় (এম.এ. ১৯০৩; ডি.এফ. ১৯১৫), অক্সফোর্ড বিশ্ববিদ্যালয় (বি.এ. ১৯০৭) এবং কলম্বিয়া বিশ্ববিদ্যালয় (লিট.ই ১৯২৯) এবং হার্ভার্ড (১৯৩৬) থেকে ডিগ্রি অর্জন করেছেন। আনুষ্ঠানিক শিক্ষার পরিবর্তে তিনি দীর্ঘকালীন সমাজবিজ্ঞানের কোনও প্রাতিষ্ঠানিক দেখাশোনা অধ্যয়ন করেননি। অক্সফোর্ডের শিক্ষার্থী থাকা অবস্থায় লন্ডনের ব্রিটিশ মিউজিয়াম লাইব্রেরিতে ডার্কহিম, লেভি-ব্রুহল, সিমেল এবং অন্যান্য প্রধান অগ্রণী কাজের বিস্তৃত অধ্যয়ন, তাঁর দার্শনিক বোধগম্যতা ও অভিজ্ঞতা সমাজবিজ্ঞান আলোচনা ক্ষেত্রে তাঁর সমাজবিজ্ঞান আলোচনার ক্ষেত্রে বিশেষ ভূমিকা পালন করে।

## কর্মক্ষেত্র
ম্যাকাইভার আবারডিন বিশ্ববিদ্যালয়ের রাষ্ট্রবিজ্ঞান (১৯০৭) এবং সমাজ বিজ্ঞানের (১৯১১) প্রভাষক ছিলেন। ১৯১৫ সালে তিনি টরন্টো বিশ্ববিদ্যালয়ে একটি পদের জন্য আবারডিন বিশ্ববিদ্যালয় ত্যাগ করেন যেখানে তিনি রাষ্ট্রবিজ্ঞানের অধ্যাপক হিসেবে নিযুক্ত হয়েছিলেন এবং পরবর্তীতে ১৯২২ থেকে ১৯২৭ সাল পর্যন্ত বিভাগীয় প্রধান হিসেবে নিযুক্ত ছিলেন। ম্যাকআইভার ১৯১৭ সাল থেকে ১৯১৮ সাল পর্যন্ত "কানাডা যুদ্ধ শ্রম" বোর্ডের ভাইস চেয়ারম্যান ছিলেন। ১৯২৭ সালে তিনি নিউ ইয়র্ক সিটির কলম্বিয়া বিশ্ববিদ্যালয়ের বার্নার্ড কলেজের একটি আমন্ত্রণ গ্রহণ করেছিলেন এবং সেখানে  তিনি ১৯২৭ সাল থেকে ১৯৩৬ সাল পর্যন্ত সামাজিক বিজ্ঞানের অধ্যাপক হয়েছিলেন। পরবর্তীকালে তিনি কলম্বিয়া বিশ্ববিদ্যালয়ের রাষ্ট্রবিজ্ঞান ও সমাজবিজ্ঞানের লিবার অধ্যাপক হিসাবে মনোনীত হন এবং ১৯২৯ থেকে ১৯৫০ সাল পর্যন্ত সেখানে শিক্ষকতা করেন। তিনি সভাপতি ছিলেন, ১৯৬৩ সাল থেকে ১৯৬৫ সাল পর্যন্ত এবং পরে ১৯৬৫ থেকে ১৯৬৬ সাল পর্যন্ত দ্য নিউ স্কুল ফর সোশ্যাল রিসার্চের চ্যান্সেলর হিসেবে নিযুক্ত ছিলেন।

তিনি কানাডার রয়েল সোসাইটি, আমেরিকান একাডেমি অফ আর্টস অ্যান্ড সায়েন্সেস এবং আমেরিকান দার্শনিক সোসাইটির ফেলো ছিলেন। তিনি আমেরিকান সমাজবিজ্ঞান সোসাইটির সদস্য ছিলেন এবং ১৯৪০ সালে এর ৩০ তম রাষ্ট্রপতি হিসাবে নির্বাচিত হয়েছিলেন।তিনি ইনস্টিটিউট ইন্টারন্যাশনাল ডি সমাজবিজ্ঞান এবং ফি বেটা কাপ্পার সদস্য ছিলেন।

## রচনাবলী
* *Community*, (১৯২৮)
* *Society* ১ম সংস্করণ (পাঠ্যবই), (১৯৩১)
* *Society* ২য় সংস্করণ (পাঠ্যবই), (১৯৩৭)
* *The Web of Government*, (১৯৪৭)
* *Society* ৩য় সংস্করণ (পাঠ্যবই), চার্লস পেইজের সাথে যৌথভাবে, (১৯৪৯)

## তথ্যসূত্র

বিষয়শ্রেণী:১৮৮২-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:মার্কিন সমাজবিজ্ঞানী
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:টরন্টো বিশ্ববিদ্যালয়ের শিক্ষক
বিষয়শ্রেণী:অ্যাবারডিন_বিশ্ববিদ্যালয়ের_শিক্ষায়তনিক
ভারতীয় বিজ্ঞান ও যুক্তিবাদী সমিতি

**ভারতীয় বিজ্ঞান ও যুক্তিবাদী সমিতি** পশ্চিমবঙ্গের একটি বিজ্ঞান সংগঠন। ১৯৮৫ সালে কলকাতায় প্রগতিশীল ও মুক্ত চিন্তার মানুষদের নিয়ে এই সংগঠন গড়ে ওঠে । ১৯৮৯ সালে এটি সরকারীভাবে নথিভুক্ত হয় (রেজিঃ নং- S/৬৩৪৯৮)। সমিতিটি *যুক্তিবাদী সমিতি* বলেই বেশি পরিচিত। সমাজে মুক্ত চিন্তা ও বিজ্ঞানমনস্কতার প্রসার ঘটানোই ছিলো এই সংগঠনের উদ্দেশ্য। এটি কোন রাজনৈতিক দলের শাখা বা প্রশাখা নয়। সমিতির প্রতিষ্ঠাতা ছিলেন প্রবীর ঘোষ।

## সমিতির উদ্দেশ্য
বিজ্ঞানমনস্কতা ও যুক্তিবাদের বিকাশ ঘটনো এই সংগঠনের একমাত্র উদ্দেশ্য। যুক্তিবাদ বিকাশের মূল অন্তরায় ধর্মীয় ভাবাবেগ, কুসংস্কার ও বিভিন্ন সামন্ততান্ত্রিক মূল্যবোধ। তাই এই সমিতি জন্মলগ্ন থেকেই যাবতীয় কুসংস্কার, ধর্মীয় আবেগ, অলৌকিকত্ব, ঈশ্বরতত্ব, জাতপাত, জ্যোতিষ শাস্ত্র ও সমস্ত রকম অবৈজ্ঞানিক চিন্তার বিরুদ্ধে আন্দোলন শুরু করেছে। এই আন্দোলন আসলে বর্তমান আর্থসামাজিক অসাম্যকে টিকিয়ে রাখার সহায়ক সমস্ত মতাদর্শ, মূল্যবোধ, সামাজিক আচারানুষ্ঠানের বিরুদ্ধে এক সাংস্কৃতিক আন্দোলন।

## সমিতির গঠন
এই সমিতির গঠনতন্ত্রের ধরন পিরামিডিয়। সবার নিচে শাখা সংগঠন, তার উপরে আঞ্চলিক কমিটি, কেন্দ্রীয় কমিটি এবং কেন্ধ্রীয় কার্যকরী কমিটি। কেন্দ্রীর কর্যকরী কমিটি-ই সমিতির সর্বোচ্চ কমটি। প্রতিবছর মার্চ মাসে সমিতির কেন্দ্রীয় সম্মেলন অনুষ্ঠিত হয়। কেন্দ্রীয় সম্মেলন পরবর্তী এক বছরের জন্য কেন্দ্রীয় কমিটি এবং কেন্দ্রীয় কার্যকরী কমিটির সদস্যদের নির্বাচন করে। বর্তমানে সমিতির মোট ১০টি অঞ্চলিক কমিটি এবং ২টি রাজ্য কমিটি আছে।

প্রতিটি আঞ্চলিক কমিটির অধীনে বহু শাখা কাজ করে। তবে পশ্চিমবঙ্গ তথা ভারতের বিভিন্ন জায়গার একাধিক শাখা, সেখানে কোন নির্দিষ্ট আঞ্চলিক কমিটি গঠিত না হওয়ায় তারা সরাসরি কেন্দ্রীয় কমিটির অধীনে কাজ করে। বর্তমানে সমিতির প্রায় ৮০টি শাখা সংগঠন আছে। এদের মধ্যে ৩০টি অতি সক্রিয়।

## তথ্যসূত্র

বিষয়শ্রেণী:ভারতে ভিত্তিক যুক্তিবাদী গোষ্ঠী
বিষয়শ্রেণী:১৯৮৫-এ ভারতে প্রতিষ্ঠিত
বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত
রিউ দি জানেইরু

**রিউ দি জানেইরু** (; ) দক্ষিণ-পূর্ব ব্রাজিলের একটি প্রধান শহর এবং রিউ দি জানেইরু রাজ্যের রাজধানী। শহরটি এককালে ব্রাজিলের (১৭৬৩–১৯৬০) এবং পর্তুগিজ সাম্রাজ্যের (১৮০৮–১৮২১) রাজধানী ছিল। শহরটি শুধু "রিউ" নামেই বেশি পরিচিত।

রিউ দি জানেইরু ব্রাজিলের একটি বৃহৎ সমুদ্রোপকূলীয় শহর। শহরটি যেসব কারণে সারা বিশ্বের কাছে পরিচিত তাদের মধ্যে আছে কোপাকাবানা ও ইপানেমা সৈকতগুলি, কর্কুভাদু পর্বতের উপরে অবস্থিত ৩৮ মিটার উচ্চতা বিশিষ্ট "ত্রাণকর্তা যিশুখ্রিস্ট" ( *ক্রিস্তু রেদেঁতোর*) নামক মূর্তি এবং গ্রানাইট শিলাময় "পাঁউ দি আসুকার" পর্বত (অর্থাৎ "চিনিরুটি" পর্বত), যার শীর্ষে শক্ততারের পুলিগাড়িতে করে আরোহণ করা সম্ভব। এছাড়া শহরটি বিস্তৃত দরিদ্র বস্তি-এলাকা বা ফেভালাসগুলির জন্য পরিচিত। প্রতি বছর এখানে বিশ্বের সর্ববৃহৎ কার্নিভাল উৎসব আয়োজন করা হয়, যার গাড়ির বহর ও মিছিল, রঙবেরঙের বেশভূষা, সাম্বা নর্তক-নর্তকীর দল পৃথিবীজুড়ে বিখ্যাত। রিউ'র বেলাময় সৈকতগুলি গুয়ানাবারা উপসাগর থেকে পশ্চিমে বাররা পর্যন্ত বিস্তৃত। এগুলির সবগুলিতেই সাইকেল চালানোর পৃথক রাস্তা আছে এবং স্থানে স্থানে ডাবের পানি বিক্রি করার দোকান আছে। শহরের কাছে তিজুকা জাতীয় উদ্যান অবস্থিত; এটি চিরসবুজ অতিবৃষ্টি অরণ্যে আবৃত, জলপ্রপাতে পরিপূর্ণ একটি পাহাড়ি এলাকা যেখানে রঙবেরঙের বিশাল ঠোঁটের তুকান পাখির নিবাস এবং যেখানে হাইকিং বা পাহাড়ি পদযাত্রা করার সুব্যবস্থা আছে। শহরের লাপা এলাকার বার বা রেস্তোরাঁগুলিতে বিভিন্ন সঙ্গীতদল সাম্বা, ফোররু এবং বোসা নোভা ধরনের সঙ্গীত পরিবেশন করে থাকে। মুসেউ দি আর্তি মোদের্না এবং মুসেউ দি আর্তি দু রিউ নামের দুইটি জাদুঘরে আধুনিক শিল্পকলা প্রদর্শিত হয়।

## খেলাধুলা
রিউতে কিংবদন্তীতুল্য মারাকানা স্টেডিয়াম অবস্থিত, যেখানে ১৯৫০ সালে ফিফা বিশ্বকাপের ফাইনাল অনুষ্ঠিত হয়। এছাড়া রিউ ২০১৬ সালের গ্রীষ্মকালীন অলিম্পিক প্রতিযোগিতার আয়োজন করে।

ইপানেমা সৈকতে ভলিবল, আরপোয়াদোরে সার্ফিং বা সমুদ্রের ঢেউ-আরোহণ, এবং পেদ্রা বোনিতা থেকে প্যারাগ্লাইডিং এখানকার উল্লেখযোগ্য ক্রীড়া।

## পরিবহন

# গালিও আন্তর্জাতিক বিমানবন্দর -  প্রধান ও আন্তর্জাতিক মানের বিমানবন্দর 
# সান্টোস ডুমন্ট বিমানবন্দর

## তথ্যসূত্র

## বহিঃসংযোগ

বিষয়শ্রেণী:ব্রাজিলের শহর
বিষয়শ্রেণী:প্রাক্তন জাতীয় রাজধানী
পিউনিক যুদ্ধসমূহ

প্রাচীন রোম ও কার্থেজের মধ্যে সংঘটিত তিনটি যুদ্ধকে একত্রে **পিউনিক যুদ্ধ** বলা হয়। **পিউনিক** কথাটি লাতিন **পুনিকি** শব্দ থেকে এসেছে। লাতিন ঐতিহাসিকেরা কার্থেজের অধিবাসীদের পুনিকি অর্থাৎ ফিনিসীয়দের উত্তরসূরী বলে ডাকতেন।

পিউনিক যুদ্ধগুলির মূল কারণ ছিল বিদ্যমান কার্থেজীয় সাম্রাজ্য এবং সম্প্রসারমান রোমান সাম্রাজ্যের মধ্যে অভিলাষের সংঘর্ষ (clash of interests)। প্রথমে রোমানেরা সিসিলি দ্বীপ দখলের মাধ্যমে তাদের সাম্রাজ্য সম্প্রসারণ করতে চেয়েছিল। কিন্তু সিসিলির একাংশ ছিল কার্থেজীয়দের দখলে।

প্রথম পিউনিক যুদ্ধ যখন শুরু হয়, কার্থেজ ছিল ভূমধ্যসাগরীয় অঞ্চলের প্রধান শক্তি। তাদের ছিল ভূমধ্যসাগরের উপকূল জুড়ে এক বিরাট সাম্রাজ্য। অন্যদিকে রোম ছিল ইতালীয় উপদ্বীপে দ্রুত উন্নয়নশীল শক্তি। দুই পক্ষের লক্ষ লক্ষ সৈন্যের মৃত্যুর পর যখন তৃতীয় পিউনিক যুদ্ধের অবসান হয়, রোম কার্থেজের সাম্রাজ্যের পূর্ণ দখল নেয়, এবং কার্থেজ শহর ধূলোয় মিশিয়ে দিয়ে পশ্চিম ভূমধ্যসাগরের প্রধানতম রাষ্ট্র হিসেবে আবির্ভূত হয়। একই সময়ে রোম পূর্ব ভূমধ্যসাগরের ম্যাসিডোনীয় যুদ্ধ ও রোমান-সিরীয় যুদ্ধে বিজয় লাভ করে এবং প্রাচীন বিশ্বের সবচেয়ে শক্তিশালী শহর হিসেবে আবির্ভূত হয়। কার্থেজের পতন ছিল ইতিহাসের একটি ক্রান্তিকাল। এর ফলে আধুনিক বিশ্বে ভূমধ্যসাগরীয় অঞ্চলের উত্তরণ আফ্রিকার বদলে ইউরোপের হাত ধরে সম্পন্ন হয়।

## পিউনিক যুদ্ধসমূহ
খ্রিস্টপূর্ব ২৬৪ অব্দে কার্থেজ ছিল বর্তমান তিউনিসিয়ার উপকূলে অবস্থিত একটি শহর। শক্তিশালী এই নগর-রাষ্ট্রটির একটি বড় বাণিজ্যিক সাম্রাজ্য ছিল এবং পশ্চিম ভূমধ্যসাগরীয় অঞ্চলে রোম বাদে এটিই ছিল সবচেয়ে ক্ষমতাশালী রাষ্ট্র। কার্থেজের নৌশক্তি ছিল অপরাজেয়, তবে তাদের স্থলসৈন্যের শক্তি ছিল তুলনামূলকভাবে কম। স্থলপথে সেনার পরিবর্তে কার্থেজ অর্থের বিনিময়ে দস্যুদের যুদ্ধ করার জন্য ভাড়া করত। খ্রিস্টপূর্ব ৯ম শতাব্দীতে ফিনিসীয়রা কার্থেজ শহরের পত্তন করেছিল।

#### প্রথম পিউনিক যুদ্ধ (২৬৪ থেকে ২৪১ খ্রিস্টপূর্বাব্দ)

The First Punic War (264 BC - 241 BC) was fought partly on land in Sicily and Africa, but was also a naval war to a large extent. The leader of the Carthaginian force was a man named Hamilcar Barca (270-228 BC.) The struggle was costly to both powers, but Rome was victorious — it conquered the island of Sicily and forced the defeated Carthage to pay a massive tribute. The effect of the war destabilized Carthage so much that Rome was able to seize Sardinia and Corsica a few years later when Carthage was plunged into the Mercenary War.

#### দ্বিতীয় পিউনিক যুদ্ধ (২১৮ থেকে ২০১ খ্রিস্টপূর্বাব্দ)
right|thumb|400px|দ্বিতীয় পিউনিক যুদ্ধের শুরুতে রোম ও কার্থেজ সাম্রাজ্যের বিস্তৃতি

#### তৃতীয় পিউনিক যুদ্ধ (১৪৯ থেকে ১৪৬ খ্রিস্টপূর্বাব্দ)

## তথ্যসূত্র

## আরও দেখুন
* রোম ও কার্থেজের মধ্যকার শান্তিচুক্তিসমূহ

## বহিঃসংযোগ
* পিউনিক যুদ্ধের সময়রেখা 

বিষয়শ্রেণী:পিউনিক যুদ্ধ
ইয়ানী

থাম্ব|
**ইয়ানী** সম্পূর্ণ নাম **ইয়ানীস ক্রিসোমালিস** (গ্রিক ভাষা: Γιάννης Χρυσομάλλης) (জন্ম নভেম্বর ১৪, ১৯৫৪) গ্রিক পিয়ানোবাদক ও সঙ্গীতস্রষ্টা। তিনি গ্রিসের ক্যালামাটায় জন্মগ্রহণ করেন।

## শৈশব ও প্রাথমিক শিক্ষা
সোটিরি ও ফেলিটসা ক্রিসোমালিসের দুই ছেলে ও এক মেয়ের মাঝে তিনি ছিলেন মেঝ। সুরের প্রতি ভালোবাসা থেকেই এই পরিবারটির অবসরের বেশিরভাগ সময় কাটত সুরকে ঘিরে। ৮ বছর বয়স থেকে ইয়ানি পিয়ানো বাজাতে শুরু করেন। কিন্তু বাঁধাধরা কাঠামোগত শিক্ষা নিতে তাঁর অনাগ্রহ প্রকাশ পায় ভালোভাবেই। সুরে তাঁর স্বাধীনতাই তাঁকে রক্ষা করেছিল কাঠামোগত শিক্ষার কারখানা হতে। প্রথম জীবনে ভালো সাঁতারু ছিলেন। ১৪ বছর বয়সে গ্রিসে একটি ৫০ মিটার ফ্রি-স্টাইল সাঁতার প্রতিযোগিতায় একবার জাতীয় রেকর্ড গড়েছিলেন।
## উচ্চতর শিক্ষা ও সুরের জগতে বাঁকবদল
হাই স্কুল সম্পন্ন করে ১৯৭২ সালে তিনি আমেরিকায় আসেন এবং মিনেসোটা বিশ্ববিদ্যালয়ে মনোবিজ্ঞান পড়তে ভর্তি হন। এ সময়ে স্থানীয় রক অ্যান্ড রোল ব্যান্ডগুলোতে অংশ নিতে থাকেন। সাথে সাথে পিয়ানো ও ইলেকট্রনিক কিবোর্ডে রপ্ত হয়ে ওঠেন এবং নিজ ধারার উন্নতি করতে থাকেন। ১৯৭৬ সালে স্নাতক সম্পন্ন করার পরই তিনি সিদ্ধান্ত নেন জীবনে তাঁর চলার পথ হবে সুরের পথ। তখন পর্যন্ত তার সঙ্গীত সম্বন্ধে কোনো শিক্ষাগত যোগ্যতা ছিল না। বিশ্ববিদ্যালয়ে পড়ার সময়েই তিনি চ্যামেলিয়ন নামক একটি দলে যোগ দেন। চ্যামেলিয়নের প্রধান ছিলেন চার্লি আডামস(ড্রামার)। সে সময়ে চ্যামেলিয়ন সুখ্যাতি লাভ করে বেশ কয়েকটি সফর দিয়ে; বিশেষত মিনেসোটা, লোয়া, ইলিনয়, উইসকনসিন, সাউথ ডাকোটা প্রভৃতি মার্কিন অঙ্গরাজ্যে। কিন্তু কিছুদিনের মাঝেই রক অ্যান্ড রোল ধারায় তিনি উৎসাহ হারিয়ে ফেলেন। এবারে ইয়ানি সম্পূর্ণ মনোযোগ দেন যন্ত্রসঙ্গীতের উপর। চলে যান লস অ্যাঞ্জেলেসে। চার্লি আডামস ও জন ট্রেশকে নিয়ে একটি ব্যান্ড দল গঠন করেন।
১৯৯২ সালে বের হয় তাঁর প্রথম গ্র্যামি অ্যাওয়ার্ডের জন্য মনোনীত অ্যালবাম "ডেয়ার টু ড্রিম"।

## তথ্যসূত্র

বিষয়শ্রেণী:গ্রিক সুরকার
বিষয়শ্রেণী:১৯৫৪-এ জন্ম
বিষয়শ্রেণী:ভার্জিন রেকর্ডসের শিল্পী
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রে গ্রিক অভিবাসী
নোয়াখালী জেলা জামে মসজিদ

**নোয়াখালী জেলা জামে মসজিদ** বা **মাইজদী বড় মসজিদ** নামেও এর পরিচিতি রয়েছে। বাংলাদেশের নোয়াখালী জেলার প্রধান জামে মসজিদ।

## অবস্থান
নোয়াখালীর শহরের প্রাণ কেন্দ্রে অবস্থান করছে মাইজদী জামে মসজিদ। মসজিদের পশ্চিমে রয়েছে একটি বড় পুকুর, দক্ষিণে জিলা স্কুল উত্তরে ষ্টেশান রোড এবং জেলা জনস্বাস্থ্য প্রকৌশল ও জেলা সড়ক বিভাগের ভবন, পূর্বে গণপূর্ত বিভাগের ভূমি।

## ইতিহাস
১৮৪১ সালের পুরাতন নোয়াখালী শহরে মরহুম ইমাম উদ্দিন সওদাগর নিজের জমিতে জামে মসজিদটি স্থাপন করেছিলেন। মূল নোয়াখালী শহর মেঘনা নদীগর্ভে বিলীন হয়ে যাবার সময় সেই মসজিদটিও নদীগর্ভে চিরতরে হারিয়ে যায়। পুরাতন নোয়াখালী শহর নদীগর্ভে বিলীন হয়ে যাবার পরে মাইজদীতে নতুন শহর গড়ার সময়েই ১৯৫০ সালে মসজিদটির নির্মাণ কাজ শুরু হয়।

## বিবরণ
এই মসজিদটির মূল এলাকা প্রায় ৩ একর ৮০ ডিসিমেল। এই মসজিদটি তৈরির সময় ছোট এক তলা ভবনে অপরূপ মুসলিম ও দেশী লোকজ শিল্প সৌন্দর্যে লতাপাতা আর নানা কোরআনের আয়াত ও উপদেশ বাণী উৎকীর্ণ করে নির্মাণ করা হয়। মসজিদের দৈর্ঘ্য ১৩০ ফুট ও প্রস্থে ৮০ ফুট আয়তনে মূল ভবনে তিনটি সুর্দৃশ্য গম্বুজ ও নয়টি সুউচ্চ মিনার ইসলামী স্থাপত্যে নির্মিত হয়। এ মসজিদের অভ্যন্তরে আছে সুদৃশ্য ঝাড়বাতি। পুরানো মসজিদ নদীগর্ভে বিলীন হয়ে যাবার সময় ঝাড়বাতি, লোহার সুদৃশ্য গেইট ও অসংখ্য শ্বেত পথরের টুকরো রক্ষা করা গেছে। সেগুলো এখন বর্তমান মসজিদের শোভা বর্ধন করছে। মুসল্লিদের সার্বিক সুবিধার জন্য এখানে নির্মিত হয়েছে আধুনিক শৌচাগার, গোসলখানা ও ওজু খানা।

## আরও দেখুন
* বাংলাদেশের মসজিদের তালিকা
* চট্টগ্রাম বিভাগের মসজিদের তালিকা 

বিষয়শ্রেণী:নোয়াখালী জেলার স্থাপত্য
বিষয়শ্রেণী:নোয়াখালী জেলার দর্শনীয় স্থান
বিষয়শ্রেণী:নোয়াখালী জেলার মসজিদ
বিষয়শ্রেণী:১৮৪১-এ প্রতিষ্ঠিত
সাহিত্য সমালোচনা

থাম্ব|সাহিত্য সমালোচনার মডেল
**সাহিত্য সমালোচনা** হচ্ছে সাহিত্যের গবেষণা, আলোচনা, মূল্যায়ন এবং ব্যাখ্যা - এই সবকিছুর সম্মিলন। আধুনিক কালে সাহিত্য সমালোচনায় সাহিত্য তত্ত্ব প্রয়োগ করা হয়। সাহিত্য তত্ত্বতে সাহিত্য সমালোচনার পদ্ধতি ও লক্ষ্যের দর্শন আলোচিত হয়। যদিও সাহিত্য তত্ত্বের চর্চা ও সাহিত্য সমালোচনা একে অপরের সাথে জড়িত, সাহিত্য সমালোচক মাত্রেই যে সাহিত্যের তাত্ত্বিক, এ কথা বলা যায় না।

তবে অনেকেই সাহিত্য সমালোচনাকে সাহিত্য তত্ত্বের ব্যবহারিক প্রয়োগ বলেই মনে করেন।

আধুনিক যুগে সাহিত্য সমালোচনা প্রবন্ধ বা বইয়ের আকারে প্রকাশিত হয়। শিক্ষায়তনিক (একাডেমিক) সাহিত্য সমালোচকেরা বিশ্ববিদ্যালয়গুলির সাহিত্য বিভাগে অধ্যাপনা করে থাকেন। তারা তাদের সমালোচনাগুলি বিভিন্ন জার্নালে প্রকাশ করেন। ইংরেজি ভাষার ক্ষেত্রে জনপ্রিয় সমালোচকেরা বহুল প্রচারিত পত্রিকা যেমন *[[নিউ ইয়র্ক টাইম্‌স বুক রিভিউ]]*, *[[নিউ ইয়র্ক রিভিউ অফ বুক্‌স]]*, *[[লন্ডন রিভিউ অফ বুক্‌স]]*, *[[দ্য নেশন (মার্কিন সাময়িকী)|দ্য নেশন]]*, *[[দ্য নিউ ইয়র্কার]]*, ইত্যাদিতে ছাপিয়ে থাকেন।

## তথ্যসূত্র

বিষয়শ্রেণী:সমালোচনা
বিষয়শ্রেণী:নন্দনতত্ত্ব
বিষয়শ্রেণী:সাহিত্য সমালোচনা
বিষয়শ্রেণী:ব্যাখ্যাদান (দর্শন)
রবীন্দ্রনাথ ঠাকুর (দ্ব্যর্থতা নিরসন)

* রবীন্দ্রনাথ ঠাকুর – নোবেল পুরস্কার জয়ী বাঙালি সাহিত্যিক ও সংগীতস্রষ্টা; ভারত ও বাংলাদেশ রাষ্ট্রের জাতীয় সংগীত রচয়িতা।
* রবীন্দ্রনাথ ঠাকুর (তথ্যচিত্র) – রবীন্দ্র-জন্মশতবার্ষিকী উপলক্ষে নির্মিত ভারত সরকার প্রযোজিত ও সত্যজিৎ রায় পরিচালিত তথ্যচিত্র।
* রবীন্দ্রসংগীত – রবীন্দ্রনাথ ঠাকুর সৃষ্ট সংগীতধারা।
* রবীন্দ্র বিশ্ববিদ্যালয় - বাংলাদেশের একটি সরকারি বিশ্ববিদ্যালয়, এই বিশ্ববিদ্যালয়টি সিরাজগঞ্জ জেলার শাহজাদপুর উপজেলায় অবস্থিত।
* রবীন্দ্রভারতী বিশ্ববিদ্যালয় – রবীন্দ্রনাথ ঠাকুরের নামাঙ্কিত একটি বিশ্ববিদ্যালয়। রবীন্দ্রনাথের জন্ম ও মৃত্যুস্থল কলকাতার জোড়াসাঁকো ঠাকুরবাড়িতে এই বিশ্ববিদ্যালয়ের প্রধান প্রাঙ্গনটি অবস্থিত।
* *[[রবীন্দ্র রচনাবলী]]* – বিশ্বভারতী প্রকাশিত রবীন্দ্রনাথ ঠাকুরের সমগ্র রচনার প্রামাণ্য সংকলন। এর একটি সংস্করণ পশ্চিমবঙ্গ সরকার কর্তৃক প্রকাশিত।
* রবীন্দ্রসদন – কলকাতার ঐতিহাসিক প্রেক্ষাগৃহ তথা পশ্চিমবঙ্গ সরকারের তথ্য ও সংস্কৃতি বিভাগের প্রধান কার্যালয়।
* রবীন্দ্রনাথ টেগোর সেন্টার – কলকাতায় অবস্থিত ভারত সরকারের সংস্কৃতি মন্ত্রকের একটি আন্তর্জাতিক সংস্কৃতিকেন্দ্র ও প্রেক্ষাগৃহ।
* রবীন্দ্র ভবন (দিল্লি) – সাহিত্য অকাদেমীর প্রধান কার্যালয়।
* রবীন্দ্রভবন (পশ্চিমবঙ্গ) – জেলা, মহকুমা ও বিশেষ প্রশাসনিকস্তরে তথ্য ও সংস্কৃতি বিভাগীয় কার্যালয় ও প্রধান সরকারি প্রেক্ষাগৃহসমূহের নাম।
* রবীন্দ্রকানন – কলকাতায় রবীন্দ্রনাথ ঠাকুরের নামাঙ্কিত একটি উদ্যান।
* রবীন্দ্র সরোবর – দক্ষিণ কলকাতায় অবস্থিত জাতীয় হ্রদ ঢাকুরিয়া লেকের বর্তমান নাম।
* রবীন্দ্র সেতু – হুগলি নদীর উপর কলকাতা ও হাওড়া মহানগরদ্বয়ের মধ্যে সংযোগরক্ষাকারী হাওড়া ব্রিজের বর্তমান নাম।
* রবীন্দ্র সরণি – উত্তর কলকাতার ঐতিহাসিক রাস্তা চিৎপুর রোডের (আপার ও লোয়ার) বর্তমান নাম। এই পথের ধারেই জোড়াসাঁকো ঠাকুরবাড়ি অবস্থিত।
* *[[রবীন্দ্রজীবনী]]* – চার খণ্ডে প্রকাশিত প্রভাতকুমার মুখোপাধ্যায় রচিত রবীন্দ্রনাথের প্রামাণ্য জীবনীগ্রন্থ। গ্রন্থটির প্রকাশক বিশ্বভারতী।
* *[[রবীন্দ্রজীবনী]]* – নয় খণ্ডে প্রকাশিত প্রশান্তকুমার পাল রচিত ও আনন্দ পাবলিশার্স প্রকাশিত রবীন্দ্রনাথ ঠাকুরের সর্ববৃহৎ জীবনীগ্রন্থ।
* *[[রবীন্দ্র-প্রসঙ্গ: আনন্দবাজার পত্রিকা]]* – আনন্দবাজার পত্রিকায় প্রকাশিত রবীন্দ্রনাথ ঠাকুর সম্পর্কিত যাবতীয় সংবাদ ও নিবন্ধের সংকলন। চার খণ্ডে প্রকাশিত গ্রন্থটির সম্পাদক চিত্তরঞ্জন বন্দ্যোপাধ্যায় ও প্রকাশক আনন্দ পাবলিশার্স।
* রবীন্দ্রনাথ ঠাকুর আন্তর্জাতিক হৃদবিজ্ঞান সংস্থা – রবীন্দ্রনাথ ঠাকুর নামাঙ্কিত কলকাতার একটি হৃদরোগ গবেষণা ও চিকিৎসাকেন্দ্র।
* রবীন্দ্র নৃত্যনাট্য – রবীন্দ্রনাথ ঠাকুর সৃষ্ট নৃত্যনাট্যধারা।
* রবীন্দ্রনৃত্য – রবীন্দ্রনাথ ঠাকুর সৃষ্ট নৃত্যশৈলী।
*রবীন্দ্র পুরস্কার -পশ্চিমবঙ্গ সরকার কর্তৃক সর্বোচ্চ বেসামরিক পুরস্কার।
* আন্তর্জাতিক রবীন্দ্রকাব্যপাঠ দিবস - কলকাতার 'টেগোর রিসার্চ ইনস্টিটিউট', তৎকালীন পশ্চিম জার্মানির বন শহরের 'টেগোর ইনস্টিটিউট', কোরিয়ার 'টেগোর সোসাইটি অব কোরিয়া' এবং লন্ডনের 'দ্য টেগোরিয়ান্স'-এর উদ্দ্যোগে প্রতি বছর ৩০ জুন পালিত হয়।
*রবীন্দ্র আন্তর্জাতিক পুরস্কার - ভারত সরকার প্রদত্ত  একটি আন্তর্জাতিক পুরস্কার।